Wale Ojo jẹ́ òṣèré orílẹ̀-èdè Nàìjíríà àti Britain. Ó bẹ̀rẹ̀ eré ṣíṣẹ láti ìgbà tó wà lọ́mọdé lórí ẹ̀rọ amóhùnmáwòrán. Ó tẹ̀síwájú láti máa ṣe eré ní UK àti Nàìjíríà. Ó bọ́ sí gbàgede ní ọdún 1995 fún kíkópa tí ó kópa nínú fíìmù The Hard Case. Ó gba àmì ẹ̀yẹ fún òṣèrékùnrin tó dára jù lọ ní ọdún 2012 ní 2012 Nigeria Entertainment Awards. Ọjọ́ bẹ̀rẹ̀ sí ní ṣe eré láti ọmọdé. Nígbà tí ó wà ní ọmọ ọdún mẹ́jọ, ó bá Akin Lewis ṣiṣẹ́ tí ó ṣe agẹrun nínú eré why worry lórí NTA Ibadan ní ọdún 1980. Nígbà tí ó pé ọmọdún méjìlá, ó kó lọ sí England pẹ̀lú àwọn mọ̀lẹ́bí rẹ̀ níbi tí ó ti lọ ilé-ìwé gíga. Ojo gbóríyìn fún ìyá rẹ̀ tó jẹ́ òṣèré tí ó sì ṣe àtìlẹ́yìn fún nínú iṣẹ́ òṣèré rẹ̀, ó sì tún mẹ́nuba àwọn èèyàn bíi Chief Wale Ogunyemi, Tunji Oyelana, akọ̀wé ìtàn Wole Soyinka, àti Zulu Sofola gẹ́gẹ́ bí àwọn ẹni tí ó ràn án lọ́wọ́. Ọjọ́ dá New Nigeria Cinema ṣílẹ̀, èròǹgbà rẹ̀ sì ni láti mú kí àwọn fíìmù orílẹ̀-èdè Nàìjíríà dára si.